Милан Вукашиновић
Милан Вукашиновић (Ниш, 1989) српски је сликар. Завршио је мастер студије 2013. године на Факултету уметности у Нишу, у класи професора Братислава Башића.

Живот и каријера 
Рођен је у Нишу 1989. године у Нишу. Дипломирао је сликарство 2012. године, а мастер студије 2013. године на Факултету уметности у Нишу, у класи професора Братислава Башића. 

Живи и ствара у Нишу.

Ликовно стваралаштво 
Сопствену ликовну поетику Милан Вукашиновић је изградио сликајући „ужурбани свет великих градова: гужву, колоне аутомобила, билборде, рекламе...и сл.” 

На својим делима, „он чистим ликовним језиком, истражује култни статус технолошких „помагала” (аутомобили,телефони, камере, компјутери...) и окупираност обичног човека савременим медијима.”

У време технолошке зависности, Милан Вукашиновић гради сопствене креативне изразе у којима његови аутентична композиције заговарају лакше посматрање ширег глобалног контекста. Иако уметнички говор  уметника има специфични карактер и сензибилитет, он има виталистички став према кризи друштва. Развијањем на свој начин, критичког мишљење Вукашиновић наглашава потребу за новим, позитивним визијама човека и света.

Изложбе 
Излагао је на више референтних колективних изложби у Нишу, Београду и Великом Трнову (Нишки цртеж, Ликовни уметници Ниша, изложба Младост Ниш арт фондације, Ликовна колонија Сићево).

Ликовне колоније 
 2013. — Ликовне колоније Сићево

Награде и признања 
 Награда за најбоље уметничко остварење у целини на мастер академским студијама.

Извори

Спољашње везе 
 Како модерног човека виде два нишка уметника?

Рођени 1989.
Нишлије
Српски сликари